Επίδειξη γραπτών δοκιμίων πανελλαδικών εξετάσεων
Αίτηση επίδειξης γραπτών δοκιμίων πανελλαδικών εξετάσεων
Οι αιτήσεις των υποψηφίων οι οποίοι επιθυμούν να λάβουν γνώση των γραπτών τους υποβάλλονται από τους ίδιους ή από νόμιμα εξουσιοδοτημένο εκπρόσωπό τους, κάθε χρόνο, αποκλειστικά το μήνα Σεπτέμβριο του έτους κατά το οποίο οι υποψήφιοι πήραν μέρος στις Πανελλαδικές εξετάσεις, στη Διεύθυνση Δευτεροβάθμιας Εκπαίδευσης στην οποία υπάγεται το σχολείο όπου κοινοποιήθηκαν οι βαθμοί των μαθημάτων που εξετάστηκαν οι εν λόγω υποψήφιοι. Αν πρόκειται για γραπτά δοκίμια υποψηφίων που έλαβαν μέρος στις επαναληπτικές εξετάσεις για την εισαγωγή σε σχολές ή Τμήματα ή εισαγωγικές κατευθύνσεις της Τριτοβάθμιας Εκπαίδευσης τότε οι αιτήσεις υποβάλλονται απευθείας στη Διεύθυνση Εξετάσεων και Πιστοποιήσεων του Υ.ΠΑΙ.Θ.Α. αποκλειστικά εντός του μηνός Οκτωβρίου του έτους που οι υποψήφιοι πήραν μέρος στις εξετάσεις. Μαζί με την αίτηση συνυποβάλλεται σχετικό παράβολο, το οποίο υποχρεωτικά εκδίδεται ηλεκτρονικά από την εφαρμογή e-Παράβολο, στην κατηγορία «Επίδειξη γραπτών δοκιμίων Πανελλαδικών Εξετάσεων».
Κατάθεση από τον αιτούντα (δια ζώσης ή ταχυδρομικά)
Να έχει συμμετάσχει στις πανελλαδικές εξετάσεις του έτους για το οποίο επιθυμεί την επίδειξη γραπτών δοκιμίων.
Οι αιτήσεις υποβάλλονται αποκλειστικά τον μήνα Σεπτέμβριο του έτους κατά το οποίο οι υποψήφιοι πήραν μέρος στις πανελλαδικές εξετάσεις της τακτικής περιόδου και αντίστοιχα αποκλειστικά το μήνα Οκτώβριο του έτους κατά το οποίο οι υποψήφιοι πήραν μέρος στις επαναληπτικές πανελλαδικές εξετάσεις.
Η διαδικασία αφορά στο δικαίωμα των υποψηφίων για εισαγωγή στην τριτοβάθμια εκπαίδευση, να λάβουν γνώση των γραπτών τους δοκιμίων με επίδειξη φωτοτυπιών αυτών, κατόπιν αιτήσεώς τους.
Επίδειξη περισσότερων των τριών (3) γραπτών δοκιμίων
Επίδειξη γραπτών δοκιμίων πανελληνίων εξετάσεων
Η διαδικασία αυτή παρέχεται σε όσους υποψηφίους συμμετέχουν από το ακαδημαϊκό έτος 2009−2010 και εφεξής στις γραπτές εξετάσεις που διενεργούνται σε πανελλαδικό επίπεδο. Η επίδειξη των γραπτών δοκιμίων γίνεται αποκλειστικά και μόνο στον ίδιο τον ενδιαφερόμενο παρουσία του γονέα του ή του κηδεμόνα του εφόσον ο υποψήφιος το ζητήσει. Απαραίτητη προϋπόθεση για να ξεκινήσει ή διαδικασία είναι ο υποψήφιος και ο γονέας του ή ο κηδεμόνας του εφόσον παρευρίσκεται, να παραδώσουν στον αρμόδιο υπάλληλο της Διεύθυνσης Δευτεροβάθμιας Εκπαίδευσης (Δ.Ε.) την αστυνομική τους ταυτότητα ή το διαβατήριό τους και το κινητό τους τηλέφωνο. Ο ενδιαφερόμενος έχει τη δυνατότητα να αναγνώσει τη φωτοτυπία του γραπτού του δοκιμίου και να κρατήσει, εάν επιθυμεί, σύντομες σημειώσεις από τις απαντήσεις του. Κατά τη διάρκεια της επίδειξης απαγορεύεται η με οποιοδήποτε τρόπο λήψη της εικόνας του γραπτού (φωτογραφία με κινητό, βιντεοσκόπηση κλπ) καθώς και η παραλαβή από τον υποψήφιο της φωτοτυπίας του γραπτού δοκιμίου ή μέρους του. Καθ΄ όλη τη διάρκεια της επίδειξης είναι παρών ο αρμόδιος υπάλληλος ο οποίος είναι και υπεύθυνος για τη σωστή τήρηση της όλης διαδικασίας. Μετά τη λήξη της επίδειξης, ο υποψήφιος υπογράφει στην αίτηση που είχε υποβάλει ότι έλαβε γνώση του γραπτού του τη συγκεκριμένη ημερομηνία και του επιστρέφεται η αστυνομική ταυτότητα ή το διαβατήριο και το κινητό του τηλέφωνο. Μετά τη λήξη της προθεσμίας επίδειξης των φωτοτυπιών των γραπτών δοκιμίων, συντάσσεται πρακτικό και καταστρέφονται οι φωτοτυπίες των γραπτών δοκιμίων.
Οργάνωση και λειτουργία της δευτεροβάθμιας επαγγελματικής εκπαίδευσης και άλλες διατάξεις - Λοιπές ρυθμίσεις
Πρόσβαση στην τριτοβάθμια εκπαίδευση των κατόχων απολυτηρίου Επαγγελματικού Λυκείου και άλλες διατάξεις - Γραπτά δοκίμια πανελληνίων εξετάσεων
Καθορισμός παραβόλου για την επίδειξη γραπτών δοκιμίων Πανελληνίων Εξετάσεων.
Τροποποίηση και συμπλήρωση της Φ.253/75425/Β6/2009 ΥΑ (Β 1369)
Η κατάθεση των αιτήσεων των υποψηφίων των πανελλαδικών εξετάσεων της τακτικής εξεταστικής περιόδου για επίδειξη γραπτών δοκιμίων τους, καθώς και των απαιτούμενων παραβόλων, γίνεται στις Διευθύνσεις Δευτεροβάθμιας Εκπαίδευσης, εντός του μηνός Σεπτεμβρίου. Αντίστοιχα, η κατάθεση των αιτήσεων των υποψηφίων των επαναληπτικών πανελλαδικών εξετάσεων για επίδειξη γραπτών δοκιμίων τους, καθώς και των απαιτούμενων παραβόλων, γίνεται στη Διεύθυνση Εξετάσεων και Πιστοποιήσεων του Υ.ΠΑΙ.Θ.Α, εντός του μηνός Οκτωβρίου.
Η επίδειξη στους υποψηφίους των γραπτών δοκιμίων των μαθημάτων Γενικής Παιδείας, Ομάδων Προσανατολισμού και Ειδικότητας, των ξένων γλωσσών και του μαθήματος "Μουσική Αντίληψη, Θεωρία και Αρμονία", γίνεται στη Διεύθυνση Δευτεροβάθμιας Εκπαίδευσης όπου υπάγεται το σχολείο στο οποίο κοινοποιήθηκαν οι βαθμοί των μαθημάτων του υποψηφίου, από τις φωτοτυπίες των γραπτών δοκιμίων που στέλνονται από τα οικεία Βαθμολογικά Κέντρα, σε χώρο που ορίζει ο Διευθυντής της Δ/νσης Δ.Ε. τους μήνες Νοέμβριο και Δεκέμβριο, σύμφωνα με χρονοδιάγραμμα που καταρτίζεται για το σκοπό αυτό και ανακοινώνεται από την αντίστοιχη Διεύθυνση Δευτεροβάθμιας Εκπαίδευσης.
Οι υποψήφιοι θα μπορούν να λαμβάνουν γνώση με επίδειξη των γραπτών τους δοκιμίων των ειδικών μαθημάτων "Ελεύθερο Σχέδιο" και "Γραμμικό Σχέδιο", καθώς και του μαθήματος "Αρχιτεκτονικό Σχέδιο" σε χώρο και σε χρονικό διάστημα που θα καθορίζεται από τη Διεύθυνση Εξετάσεων και Πιστοποιήσεων του ΥΠΑΙΘΑ.
Επίδειξη γραπτών δοκιμίων Γενικών μαθημάτων στη Διεύθυνση Δευτεροβάθμιας Εκπαίδευσης
Επίδειξη γραπτών δοκιμίων των Σχεδίων στη Διεύθυνση Εξετάσεων και Πιστοποιήσεων του ΥΠΑΙΘΑ
Αίτηση υποψηφίων των Πανελλαδικών εξετάσεων για επίδειξη γραπτών δοκιμίων